# Amrum

### Fra Wikipedia, den frie encyklopædi

Du har nye beskeder (forskel fra næstsidste redigering).
Amrum Knipsand

Amrum (nordfrisisk Oomram) er den mindste af de nordfrisiske øer i delstaten Slesvig-Holsten. Den halvmåneformede ø er cirka 11 kilometer lang fra nord til syd og har et areal på 20 km². Naboøer er Sild i nord og Før i øst. Ved lavvande kan spadseres mellem Amrum og Før (det bør kun gøres i selskab med stedkendte). Syd for øen ligger de slesvigske halligerne. Amrum var indtil 1864 en kongerigsk enklave og hørte under Ribe stift. Efter krigen i 1864 blev øen tysk. Amrum har cirka 2300 indbyggere. Øens nordfrisiske dialekt Öömrang tales af hver tredje på øen. I 1600- og 1700-tallet var søfart og hvalfangst øens dominerende erhverv.

Amrum er den eneste nordfrisiske ø med større skovområder. På vestkysten ligger den 15 km lange og op til 1,5 km brede sandbanke Knipsand (tysk Kniepsand). Øens klitlandskab med op til 30 m høje klitter strækker sig fra syd mod nord og ender i den såkaldte odde. Den med 32 meter højeste klit på øen er klitten a Siatler i den nordlige del. Landsbyerne liger på østsiden af øen. Her findes også en smal stribe marsk. Den moderne hovedby, Vitdyn (tysk Wittdün), hvor også færgelejet befinder sig, ligger på Amrums sydspids. Forbindelserne til fastlandet går via Vyk på Før til Dagebøl.

Forhistoriske gravhøje vidner om, at øen har været beboet siden yngre stenalder. Nogle forskere mener at genfinde navnet Amrum i den germanske folkestamme ambronerne, som sammen med kimbrerne og teutonerne i det 2. århundrede før vor tidsregning rystede Rom. Ambronerne hævdede selv at være blevet drevet væk fra deres hjemstavn af voldsomme oversvømmelser. Nuværende øboer er nordfrisere, som bosatte sig efter 800 på øen.

Byer på Amrum:

- Nebel (Neebel)
- Nordtorp (Norddorf / Noorsaarep)
- Sydtorp (Süddorf / Sössaarep)
- Stenodde (Stianood)
- Vitdyn (Wittdün / Witjdün)

De følgende af Wikipedias søsterprojekter har yderligere information om
Amrum:

- Billeder og medier fra Commons

## [redigér] Eksterne henvisninger

- Oomram Ferian
- Amrum Turistforeningen (Tysk)
- Grænseforeningen om Amrum (Dansk)

Hentet fra "http://da.wikipedia.org../../../a/m/r/Amrum.html"

Kategorier: Slesvig-Holsten | Tyske øer | Vadehavet

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Suomi
- Français
- Italiano
- Nederlands
- ‪Norsk (nynorsk)‬